**Tiszavasvári Város Önkormányzata**

**Képviselő-testülete**

**244/2024. (IX. 27.) Kt. számú**

**határozata**

**Hulladékudvar létesítésével kapcsolatos tájékoztatásról**

Egyeztetési folyamat zajlott Tiszavasvári Város Önkormányzata és a MOHU Mol Hulladékgazdálkodási Kft. között egy lehetséges hulladékudvar Tiszavasváriban létesítése kapcsán. Ennek eredményeként szükséges egy konkrét helyszín megjelölése, és azt követően együttműködési megállapodás megkötése a felek között.

Így Tiszavasvári Város Önkormányzata Képviselő-testülete hulladékudvar létesítése kapcsán az alábbi döntést hozza:

1. Felhatalmazza a polgármestert, hogy egyeztetéseket folytasson egy Tiszavasváriban létesítendő hulladékudvarral kapcsolatban a MOHU Mol Hulladékgazdálkodási Kft-vel a konkrét helyszín kiválasztása vonatkozásában, annak jogszabályoknak való megfelelősége vizsgálatára.
2. Felhatalmazza a polgármestert egy együttműködési megállapodás előkészítésére, az ezzel kapcsolatos tárgyalások lefolytatására.

**Határidő:** azonnal  **Felelős**: Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**